/* KOM/97/0323 lopull. - CNS 97/0177 */ Ehdotus neuvoston asetukseksi (EY) Euroopan yhteisön ja Latvian tasavallan välisen kalastussuhteita koskevan sopimuksen pöytäkirjan I tekemisestä, jolla luodaan edellytykset yhteisyrityksille, joista mainitussa sopimuksessa määrätään



Virallinen lehti nro C 248 , 14/08/1997 s. 0020



Ehdotus neuvoston asetukseksi Euroopan yhteisön ja Latvian tasavallan välisen kalastussuhteita koskevan sopimuksen sen pöytäkirjan I tekemisestä, jolla luodaan edellytykset yhteisyrityksille, joista mainitussa sopimuksessa määrätään (97/C 248/07) (ETA:n kannalta merkityksellinen teksti) KOM(97) 323 lopull. - 97/0177(CNS) (Komission esittämä 24 päivänä kesäkuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan yhdessä 228 artiklan 2 kohdan ensimmäisen virkkeen ja 228 artiklan 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että Euroopan yhteisö ja Latvian tasavalta ovat neuvotelleet ja parafoineet pöytäkirjan, jolla luodaan edellytykset yhteisyrityksille, joista määrätään Brysselissä 19 päivänä joulukuuta 1996 (1) allekirjoitetussa Euroopan yhteisön ja Latvian tasavallan välisessä kalastussuhteita koskevassa sopimuksessa, ja tämän pöytäkirjan hyväksyminen on yhteisön etujen mukaista, ON ANTANUT TÄMÄN ASETUKSEN: 1 artikla Hyväksytään yhteisön puolesta Euroopan yhteisön ja Latvian tasavallan välisiä kalastussuhteita koskevan sopimuksen pöytäkirjan I, jolla luodaan edellytykset yhteisyrityksille, joista mainitussa sopimuksessa määrätään. Pöytäkirjan teksti on tämän asetuksen liitteenä. 2 artikla Neuvoston puheenjohtajalla on oikeus nimetä asianmukaisesti valtuutetut henkilöt allekirjoittamaan sopimus yhteisöä sitovasti. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 332, 20.12.1996, s. 2. PÖYTÄKIRJA I Euroopan yhteisön ja Latvian tasavallan välisessä kalastussuhteita koskevassa sopimuksessa määrättyjen yhteisyritysten edellytyksistä 1 artikla Tässä pöytäkirjassa "yhteisyrityksellä" tarkoitetaan: mitä tahansa Latvian lainsäädännön alaista yritystä, joka on yhden tai useamman yhteisön laivanvarustajan ja yhden tai useamman Latviasta kotoisin olevan osakkaan muodostama ja jonka tarkoituksena on Latvian lipun alla purjehtivien alusten avulla kalastaa ja mahdollisesti hyödyntää Latvian kalastuskiintiöitä ensisijaisesti yhteisön markkinoille suuntautuvien toimitusten kannalta. 2 artikla 1. Sopimuspuolten on luotava suotuisat edellytykset sellaisten Latvian ja yhteisön laivanvarustajien välisten kalatalousalan yhteisyritysten perustamiseksi, joiden tarkoituksena on yhteisesti hyödyntää Latvian kalavaroja tässä pöytäkirjassa määrättyjen edellytysten mukaisesti. 2. Latvian on varmistettava tällaisten yhteisyritysten syrjimätön, oikeudenmukainen ja tasapuolinen kohtelu sekä annettava niille mahdollisuus päästä hyödyntämään Latvian kalavaroja samoin perustein kuin Latvian kalastusalukset. 3. Osana laivastonsa rakenneuudistusta yhteisön on helpotettava uuden lipun alla purjehtivien yhteisön alusten liittymistä Latvian kalastuslaivastoon Latviaan sijoittautuvien yhteisyritysten rohkaisemiseksi. Niitä uuden lipun alla purjehtivia aluksia, jotka on liitetty Latvian kalastuslaivastoon liitteessä II tarkoitetun taloudellisen tuen avulla, ei voida liittää uudelleen yhteisön laivastoon. 4. Yhteisöstä peräisin olevien, uuden lipun alla purjehtivien alusten liittyminen ei saa lisätä Latvian kalastuslaivaston kokonaiskapasiteettia. Tämän vuoksi on osana kalastusteollisuutensa teknistä uudistamista Latvian on siirrettävä korvatuilta aluksilta peruutetut kalastuslisenssit uusille liittyneille aluksille. 3 artikla Sopimuspuolten on valittava 2 artiklassa määrättyjä yhteisyrityksiä koskevat hankkeet. Tätä tarkoitusta varten on perustettava sekakomitea: - arvioimaan sopimuspuolten esittämiä, pöytäkirjan 2 artiklassa tarkoitettujen yhteisyritysten perustamista koskevia hankkeita liitteessä I esitettyjen perusteiden mukaisesti, - varmistamaan hankkeiden asianmukainen hallinto ja valvomaan hankkeille tämän pöytäkirjan 5 artiklan mukaisesti myönnetyà taloudellisen tuen käyttöä. Sekakomitea kokoontuu kerran vuodessa joko Riiassa tai Brysselissä ja poikkeuksellisesti toisen sopimuspuolen vaatimuksesta; kumpikin sopimuspuoli päättää valtuuskuntansa kokoonpanon. 4 artikla 1. Edellä 2 artiklassa tarkoitettujen yhteisyritysten perustamisen edistämiseksi sopimuspuolten valitsemien hankkeiden on oltava tukikelpoisia liitteessä II määrättyjen edellytysten mukaisesti. 2. Edellä 1 kohdassa tarkoitettu taloudellinen tuki maksetaan yhteisön laivanvarustajalle korvaamaan osittain Latviaan perustetusta yhteisyrityksestä aiheutuneet rahoitusosuudet sen jälkeen kun kyseinen alus on poistettu yhteisön rekisteristä. 3. Yhteisö myöntää Latviaan äskettäin perustetuille yhteisyrityksille taloudellista tukea, joka on 15 prosenttia yhteisön laivanvarustajalle myönnetystä tuesta. Yhteisö maksaa tämän käyttöpääoman muodossa myönnettävän taloudellisen tuen Latvian maatalousministeriön kalastusosastolle, jonka Latvian hallitus on valtuuttanut määräämään sen käyttötavoista ja hallinnosta. Latvian maatalousministeriön kalastusosaston on annettava sekakomitealle tiedot siitä, miten nämä varat käytetään. 5 artikla Euroopan komissio maksaa sopimuksen 5 artiklassa ja tämän pöytäkirjan 4 artiklassa tarkoitettujen yhteisyritysten perustamista koskevana taloudellisena tukena 2 500 000 ecua tämän pöytäkirjan voimassaoloaikana. 6 artikla 1. Uuden lipun alla purjehtivien, yhteisyrityksiin osallistuvien alusten miehistön ja kapteenin on oltava Latvian kansalaisia. 2. Mainittujen miehistön jäsenten työsopimukset on tehtävä Latviassa laivanvarustajien sekä kyseisten miehistön jäsenten välillä ja niihin on sisällyttävä Latvian lainsäädännön mukaiset sosiaaliturvajärjestelyt sekä henki- ja tapaturmavakuutukset. 7 artikla 1. Tämä pöytäkirja tulee voimaan päivänä, jona sopimuspuolet ilmoittavat toisilleen tätä varten tarvittavien menettelyjen saattamisesta päätökseen. 2. Tämä pöytäkirja on tehty kolmeksi vuodeksi. Ennen tämän pöytäkirjan voimassaolon päättymistä sopimuspuolten on aloitettava neuvottelut päättääkseen pöytäkirjaa ja/tai liitteitä koskevista, seuraavana kautena mahdollisesti tarvittavista muutoksista. 8 artikla Tämä pöytäkirja tehdään kahtena kappaleena espanjan, tanskan, saksan, kreikan, englannin, ranskan, italian, hollannin, portugalin, suomen ja ruotsin sekä latvian kielellä, ja jokainen teksti on yhtä todistusvoimainen. LIITE I Hankkeiden valintaa koskevat menetelmät ja perusteet 1. Sopimuspuolten on annettava toisilleen tietoja sellaisista hankkeista, joita on esitetty tämän pöytäkirjan 2 artiklan mukaisten yhteisyritysten perustamista varten ja jotka voivat saada yhteisön taloudellista tukea. 2. Kyseisen jäsenvaltion tai kyseisten jäsenvaltioiden tomivaltaiset viranomaiset esittävät hankkeet yhteisölle. 3. Yhteisö esittää sekakomitealle luettelon hankkeista, jotka voivat saada tämän pöytäkirjan 5 artiklan mukaista taloudellista tukea. Sekakomitea arvioi hankkeet seuraavien perusteiden mukaan: a) ehdotettuihin kalastustoimiin soveltuva teknologia; b) kohteena olevat saalislajit ja kalastusvyöhykkeet; c) aluksen ikä; d) yhteisön laivanvarustajan ja latvialaisen sopimuspuolen aiempi kokemus kalatalousalalla. 4. Komitea suosittelee sopimuspuolille 3 kohdassa määrättyjen perusteiden mukaisesti valittuja hankkeita. 5. Kun sopimuspuolet ovat hyväksyneet hankkeet, yhteisö toimittaa latvialaiselle sopimuspuolelle luettelon toteutettavaksi valituista hankkeista. LIITE II Yhteisyrityksille myönnettävän tuen suuruus >TAULUKON PAIKKA> Edunsaajille yhteisyrityksen perustamista varten maksetut palkkiot saavat olla enintään seuraavien määrien suuruiset: - 15 vuotta vanhat alukset: katso edellä oleva taulukko, - alle 15 vuotta vanhat alukset: edellä olevan taulukon asteikko korotettuna 1,5 prosentilla kutakin 15 vuoden alittavaa kohden; yhteisyrityksen perustamista edeltävien kymmenen vuoden aikana aluksen saaman rakennus- ja/tai uudistamistuen osalta tukea kuitenkin vähennetään suhteessa, ja 5 vuotta tai sitä uudemmat alukset eivät saa minkäänlaista taloudellista tukea, - yli 15 vuotta vanhat alukset: edellä olevan taulukon asteikko vähennettynä 1,5 prosentilla 15 vuoden ylittävää vuotta kohden. Euroopan yhteisön jäsenvaltioiden rahoitusosuus on 25 prosenttia edellä mainituista määristä niiden hankkeiden osalta, jotka koskevat aiemmin kyseisen jäsenvaltion lipun alla purjehtineita, mutta nykyisin Latvian tasavallan lipun alla purjehtivia aluksia.